《辟署后空地为菜畦 其一》
清代·萧霖

公仪昔相鲁，园中拔其葵。岂以士士夫，而学园夫为。

此语所见士，吾敢忘情规。第念勤与俭，亦足箴官师。

粳田五十亩，傲吏恒有之。食菹廿七品，廉士宁非宜。

区区意如此，疑为有识嗤。寄语贤守令，吾志甘自卑。

作者简介：萧霖，字雨垓，号曙堂，江都人。乾隆丙子举人，官普洱知县。有《爨余》、《昆海》等集。